Futbol bo‘yicha Andorra terma jamoasi San-Marino termasini safarda mag‘lubiyatga uchratdi. O‘rtoqlik uchrashuvida 2:0 hisobi qayd etilgan. Bu Andorra terma jamoasi uchun 2004 yilning oktyarbridan beri ilk va tarixidagi to‘rtinchi g‘alabaga aylandi. Pireneya jamoasi 86 uchrashuvda g‘alaba nimaligini bilmagan, bu esa milliy terma jamoalar uchun rekord sanaladi. Shuni alohida ta’kidlab o‘tish kerakki, andorraliklar ilk bora mehmonda zafar quchishdi. Andorra so‘nggi bor mag‘lub etgan jamoa esa Makedoniya (1:0) termasi bo‘lgan.